E ka tswa ba ne ba itse kana ba sa itse, tiro eno e banna bano ba ba ineetseng ba neng ba e dira kwantle ga bogagapa e bontsha boammaaruri jwa mafoko a boporofeti a ga Isaia. O ne a kwala jaana dingwaga di ka nna dikete tse tharo tse di fetileng: “Bojang jo botala bo omeletse, sethunya se swabile; mme fa e le lefoko la Modimo wa rona, le tla nna ka bosakhutleng.”—Isaia 40:8. Ntlha e e seng boammaaruri 1. Go fetoga ga dijini go tshwanela tikologo e di leng mo go yone ke gone go thusang gore go nne le mefuta e mesha ya ditshedi. Thuto ya gore go nna le diphetogo tse dikgolo tse di diregang mo ditsheding fa di iphetogela ka botsone go nna tse dingwe e theilwe mo tumelong ya gore fa dijini tsa dimela le diphologolo di fetoga go ya ka tikologo e di leng mo go tsone, ga go nne fela le mefuta e mesha ya dimela le diphologolo mme gape go nna le ditlhopha tse di neng di ntse di seyo gotlhelele.19